Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 181

2. szakasz: DNS-profilok 3. DNS-profilok összeállítása és összehasonlítása 3.1 A Szerződés 2. Cikkének végrehajtása céljából a Szerződés alapján kicserélendő DNSreferenciadatok egy DNS-profilból és a nem DNS-specifikus adatokból állnak. 3.2 Az A Mellékletben meghatározott közös műszaki specifikációk (beleértve az egyezési szabályokat, az algoritmusokat és a Félkódszámokat) készletét a Felek nemzeti kapcsolattartó pontjain telepítik és alkalmazzák minden, a DNS-profiloknak a 3.1 pontban hivatkozott keresésével és összehasonlításával kapcsolatos lekérdezés és válasz esetén. 3.3 A DNS-profilokat az A Mellékletben meghatározott osztott jelölők alapján kell összehasonlítani. Bármely, a kérelmező Fél által keresés vagy összehasonlítás céljából átadott DNS-profilt össze kell hasonlítani minden, a megkeresett Fél által a Szerződés 2. Cikk (2) és (3) bekezdése alapján rendelkezésre bocsátott DNS-profillal. 3.4 A Felek a létező szabványokat használják, mint pl. az Európai Szabványkészletet (European Standard Set – ESS) vagy az Interpol Lókusz-szabványkészletet (Interpol Standard Set of Loci – ISSOL). 4. DNS-kérési és jelentési szabályok 4.1 A Szerződés 3. és 4. Cikkében hivatkozott automatizált keresés vagy összehasonlítás iránti kérés kizárólag az alábbi információkat tartalmazhatja: 4.1.1 a kérelmező Fél Félkódja; 4.1.2 a kérelem dátuma, időpontja és hivatkozási száma; 4.1.3 a DNS-profilok és ezek nem DNS-specifikus adatai; 4.1.4 az átadott DNS-profilok típusa (azonosítatlan DNS-profilok vagy DNSreferenciaprofilok) 4.2 A Felek biztosítják, hogy a kérések teljes mértékben eleget tegyenek a Szerződés 2. Cikk (3) bekezdésében foglalt és az A.3. Mellékletben megismételt nyilatkozatokban rögzített feltételeknek. 4.3 A 4.1. pontban említett kérelemre adott választ (egyezési jelentés) a kérelmező Fél nemzeti kapcsolattartó pontjának kell elküldeni, annak megállapítása érdekében, hogy szükség van-e további lekérdezésre. Az egyezési jelentés kizárólag az alábbi információkat tartalmazhatja: 2007/147/II. szám 4.3.1 annak jelzését, hogy volt-e egy vagy több egyezés („találat”), avagy nem („nincs találat”); 4.3.2 a kérelem dátuma, időpontja és hivatkozási száma; 4.3.3 a válasz dátuma, időpontja és hivatkozási száma; 4.3.4. a megkeresett Fél Félkódja; 4.3.5 a kérelmező Fél és a megkeresett Fél nem DNS-specifikus adatai; 4.3.6 az átadott DNS-profilok típusa (azonosítatlan DNS-profilok vagy DNSreferenciaprofilok); 4.3.7 a Szerződés 4. Cikke szerinti összehasonlítás esetén az egyeztetett DNS-profil. 4.4 Találatról automatizált értesítést csak abban az esetben kell adni, ha az automatizált keresés vagy összehasonlítás az A.1. Mellékletben meghatározott minimális számú lókusz egyezését eredményezte. A Szerződés 3. Cikke szerinti ellenőrzési célú keresés esetén a Felek nemzeti kapcsolattartó pontjai meghozzák a nemzeti jogukkal összhangban álló megfelelő intézkedéseket. 5. A DNS-adatok továbbítására szolgáló kommunikációs hálózat A DNS-vonatkozású adatok elektronikus cseréje a Felek közt a „TESTA II” kommunikációs hálózat használatával történik az A.5. Mellékletben rögzített műszaki specifikációknak megfelelően. 6. Minőség-ellenőrzési intézkedések A Felek megfelelő intézkedéseket tesznek a más Felek számára hozzáférhetővé tett, vagy összehasonlításra átadott DNS-profilok sértetlenségének garantálására. Ezeknek az intézkedéseknek összhangban kell állniuk a nemzetközi szabványokkal, mint pl. az ISO 17025. Ezen DNS-profilok bűnügyi technikai aspektusai meg kell, hogy feleljenek az A.1. Mellékletben rögzített specifikációknak.

Source: https://magyarkozlony.hu/hivatalos-lapok/71af3e8e7bfe6152ccbeed7866689568011b12ee/dokumentumok/7cdcb15e2f95425a0ab307ff955c4e3b437fa08c/letoltes